ddrg/super_eurlex huggingface dataset:
KOMMISSIONENS FORORDNING (EF) Nr. 843/98 af 22. april 1998 om ændring af Rådets forordning (EF) nr. 2200/97 for så vidt angår fordelingen mellem medlemsstaterne af de arealer med æbler, pærer, ferskner og nektariner, hvortil der kan ydes rydningspræmie

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/97 af den 30. oktober 1997 om sanering af EF-produktionen af æbler, pærer, ferskner og nektariner (1), særlig artikel 1, stk. 2, og

ud fra følgende betragtninger:

I artikel 1, stk. 2, i forordning (EF) nr. 2200/97 fastlægges fordelingen mellem medlemsstaterne af det maksimumsareal, hvortil der kan ydes den i samme artikel, stk. 1, fastsatte rydningspræmie; stk. 2 indeholder også bestemmelser om, i hvilket omfang og efter hvilken procedure denne fordeling kan ændres;

ifølge de oplysninger, Kommissionen modtog inden den 1. april 1998, omfatter ansøgninger om rydningspræmie i visse medlemsstater et mindre areal end det, der er anført i ovennævnte artikel 1, stk. 2; i alt udgør de ikke-udnyttede arealer 630 ha for æbler og pærer og 1 264 ha for ferskner og nektariner; disse arealer bør overføres til de medlemsstater, hvor ansøgningerne omfatter et større areal end det, der er anført i ovennævnte artikel 1, stk. 2, og primært til de medlemsstater, der tegner sig for de største tilbagekøb i forhold til produktionen; der bør ikke overføres arealer, som er under cirka 50 ha;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Tabellen i artikel 1, stk. 2, i forordning (EF) nr. 2200/97 affattes således:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. april 1998.

På Kommissionens vegne

Franz FISCHLER

Medlem af Kommissionen

(1) EFT L 303 af 6. 11. 1997, s. 3.
RÅDETS FORORDNING (EF) Nr. 1631/98 af 20. juli 1998 om ændring af forordning (EØF) nr. 2392/86 om udarbejdelse af en fællesskabsfortegnelse over vindyrkningsarealer

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1) særlig artikel 80,

under henvisning til forslag fra Kommissionen (2), og

ud fra følgende betragtninger:

De foranstaltninger, der er fastsat i forordning (EØF) nr. 2392/86 (3), skal være så tilpas smidige, at de kan tilpasses udviklingen i den fælles markedsordning for vin; både Spanien, Grækenland og Portugal har haft tekniske vanskeligheder med at udarbejde fortegnelser over vindyrkningsarealer, hvorfor fristen i artikel 4, stk. 4, i forordning (EØF) nr. 2392/86 bør forlænges -

UDSTEDT FØLGENDE FORORDNING:

Artikel 1

I artikel 4, stk. 4, første afsnit, i forordning (EØF) nr. 2392/86 tilføjes følgende punktum:

»Fristen for at udarbejde fortegnelser udløber den 31. december 1999 i Spanien og den 31. december 2000 i Grækenland og Portugal.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. juli 1998.

På Rådets vegne

W. MOLTERER

Formand

(1) EFT L 84 af 27. 3. 1987, s. 1. Forordningen er senest ændret ved forordning (EF) nr. 1627/98 (se side 8 i dette nummer af Tidende).

(2) EFT C 87 af 23. 3. 1998, s. 17.

(3) EFT L 208 af 31. 7. 1986, s. 1. Forordningen er senest ændret ved forordning (EF) nr. 1596/96 (EFT L 206 af 16. 8. 1996, s. 38).
KOMMISSIONENS FORORDNING (EF) Nr. 1443/98 af 6. juli 1998 om forsyningsopgørelsen for De Kanariske Øer vedrørende risprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved forordning (EF) nr. 2348/96 (2), særlig artikel 3, stk. 4, og

ud fra følgende betragtninger:

De fælles gennemførelsesbestemmelser for den særlige forsyningsordning for De Kanariske Øer vedrørende visse landbrugsprodukter blev fastsat ved Kommissionens forordning (EF) nr. 2790/94 (3), senest ændret ved forordning (EF) nr. 825/98 (4);

med henblik på anvendelsen af artikel 2 i forordning (EØF) nr. 1601/92 bør der udarbejdes en foreløbig forsyningsopgørelse for De Kanariske Øer vedrørende risprodukter; denne opgørelse skal udarbejdes på grundlag af øernes behov;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I henhold til artikel 2 i forordning (EØF) nr. 1601/92 fastsættes de mængder i den foreløbige forsyningsopgørelse for rissektoren, der fritages for told ved indførsel fra tredjelande eller omfattes af EF-støtte for produkter fra det øvrige Fællesskab, som angivet i bilaget.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 199.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. juli 1998.

På Kommissionens vegne

Franz FISCHLER

Medlem af Kommissionen

(1) EFT L 173 af 27. 6. 1992, s. 13.

(2) EFT L 320 af 11. 12. 1996, s. 1.

(3) EFT L 296 af 17. 11. 1994, s. 23.

(4) EFT L 117 af 21. 4. 1998, s. 5.

BILAG

>TABELPOSITION>
KOMMISSIONENS FORORDNING (EF) Nr. 282/98 af 3. februar 1998 om ændring af forordning (EØF) nr. 2568/91 om kendetegnene for olivenolie og olie af olivenpresserester og de i den forbindelse anvendte metoder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1581/96 (2), særlig artikel 35a, og

ud fra følgende betragtninger:

Kendetegnene for olivenolie og olie af olivenpresserester og de i den forbindelse anvendte metoder er fastsat i Kommissionens forordning (EØF) nr. 2568/91 (3), senest ændret ved forordning (EF) nr. 2472/97 (4);

en senere kontrol viste, at det er nødvendigt at berigtige forordning (EF) nr. 2472/97; det er derfor nødvendigt at tilpasse forordning (EØF) nr. 2568/91;

forordning (EF) nr. 2472/97 træder i kraft på tresindstyvendedagen efter offentliggørelsen i De Europæiske Fællesskabers Tidende, dvs. den 10. februar 1998; det er hensigtsmæssigt at lade nærværende forordnings ikrafttrædelsesdato falde sammen med nævnte dato;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

Figur 1, 2, 3 og 4 i bilaget til nærværende forordning indsættes i bilag XVIII til forordning (EØF) nr. 2568/91.

Artikel 2

Denne forordning træder i kraft den 10. februar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. februar 1998.

På Kommissionens vegne

Franz FISCHLER

Medlem af Kommissionen

(1) EFT 172 af 30. 9. 1966, s. 3025/66.

(2) EFT L 206 af 16. 8. 1996, s. 11.

(3) EFT L 248 af 5. 9. 1991, s. 1.

(4) EFT L 341 af 12. 12. 1997, s. 25.

BILAG

Figur 1: Afbildning af log á mod f (antal dobbeltbindinger)

>REFERENCE TIL EN FILM>

La: laurinsyre; My: myristinsyre; P: palmitinsyre; St: stearinsyre; O: oliesyre; L: linolsyre; Ln: linolensyre.

Figur 2: Sojaolie

>REFERENCE TIL EN FILM>

Figur 3: Sojaolie/olivenolie 30/70

>REFERENCE TIL EN FILM>

Figur 4: Olivenolie

>REFERENCE TIL EN FILM>
RÅDETS FORORDNING (EF) Nr. 1101/98 af 25. maj 1998 om ændring af forordning (EØF) nr. 1906/90 om handelsnormer for fjerkrækød

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1), særlig artikel 2, stk. 2,

under henvisning til forslag fra Kommissionen, og

ud fra følgende betragtninger:

Ved forordning (EØF) nr. 1906/90 (2) blev der fastsat handelsnormer for fjerkrækød;

fjerkræstykker tegner sig for en stadig større del af salget af fjerkrækød; det er derfor nødvendigt at udvide kontrollen af vandindholdet til også at omfatte visse fjerkræstykker -

UDSTEDT FØLGENDE FORORDNING:

Artikel 1

Artikel 7, stk. 1, i forordning (EØF) nr. 1906/90 affattes således:

»1. De procentsatser for den tekniske uundgåelige vandoptagelse, der ikke må overskrides ved klargøring af ferske, frosne og dybfrosne fjerkræslagtekroppe og fjerkræstykker, og de ensartede kontrolmetoder i forbindelse hermed fastsættes efter fremgangsmåden i artikel 17 i forordning (EØF) nr. 2777/75.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. maj 1998.

På Rådets vegne

J. CUNNINGHAM

Formand

(1) EFT L 282 af 1. 11. 1975, s. 77. Forordningen er senest ændret ved forordning (EF) nr. 2916/95 (EFT L 305 af 19. 12. 1995, s. 49).

(2) EFT L 173 af 6. 7. 1990, s. 1. Forordningen er senest ændret ved forordning (EF) nr. 3204/93 (EFT L 289 af 24. 11. 1993, s. 3).
KOMMISSIONENS FORORDNING (EF) Nr. 2365/98 af 30. oktober 1998 om ændring af forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1633/98 (2), særlig artikel 9, stk. 2, og

ud fra følgende betragtninger:

Artikel 12a i Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød (3), og om ophævelse af forordning (EØF) nr. 2377/80, senest ændret ved forordning (EF) nr. 759/98 (4), fastsætter nærmere bestemmelser om licenser for visse produkter, der skal udføres til Canada;

disse bestemmelser omfatter specielt månedlige ansøgninger om og tildelinger af eksportlicenser; erfaringerne viser, at der ikke længere er behov for et sådant periodisk system; forordning (EF) nr. 1445/95 bør ændres tilsvarende;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Artikel 12a i forordning (EF) nr. 1445/95 ændres således:

1) Stk. 6 udgår.

2) Stk. 7 affattes således:

»7. Senest tre arbejdsdage efter indgivelsen af licensansøgninger sender medlemsstaterne Kommissionen en liste over ansøgerne og mængderne i ansøgningerne.«

3) Stk. 8 affattes således:

»8. Hvis de mængder, for hvilke der er ansøgt om licenser, overstiger de disponible mængder, fastsætter Kommissionen en fast procentsats for godkendelse af de ansøgte mængder.«

4) Stk. 9 affattes således:

»9. Licenserne udstedes den tiende arbejdsdag efter ansøgningsdagen.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. november 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 24.

(2) EFT L 210 af 28. 7. 1998, s. 17.

(3) EFT L 143 af 27. 6. 1995, s. 35.

(4) EFT L 105 af 4. 4. 1998, s. 7.
KOMMISSIONENS FORORDNING (EF) Nr. 1207/98 af 10. juni 1998 om ændring af forordning (EØF) nr. 2191/81 om støtte til smør, som købes af institutioner eller samfund, der ikke arbejder med gevinst for øje

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 12, stk. 3, og

ud fra følgende betragtninger:

Kommissionens forordning (EØF) nr. 2191/81 (3), senest ændret ved forordning (EF) nr. 2196/95 (4), fastsætter en støtte til smør, som købes af institutioner eller samfund, der ikke arbejder med gevinst for øje; under hensyntagen til den nuværende situation på markedet for smør og størrelsen af salget i henhold til denne forordning viser det sig nødvendigt at nedsætte støttebeløbet;

Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I artikel 2, stk. 1, første afsnit, i forordning (EØF) nr. 2191/81 ændres beløbet »139 ECU« til »105 ECU«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. juni 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

(3) EFT L 213 af 1. 8. 1981, s. 20.

(4) EFT L 221 af 19. 9. 1995, s. 1.
Kommissionens forordning (EF) nr. 1983/98 af 17. september 1998 om ændring af forordning (EØF) nr. 2273/93 om fastsættelse af interventionscentrene for korn



EF-Tidende nr. L 256 af 18/09/1998 s. 0010 - 0010



KOMMISSIONENS FORORDNING (EF) Nr. 1983/98 af 17. september 1998 om ændring af forordning (EØF) nr. 2273/93 om fastsættelse af interventionscentrene for korn KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 5, og ud fra følgende betragtninger: Interventionscentrene blev fastsat i bilaget til Kommissionens forordning (EØF) nr. 2273/93 (3), senest ændret ved forordning (EF) nr. 1877/97 (4); visse medlemsstater har anmodet om ændring af dette bilag; disse anmodninger bør imødekommes; de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn - UDSTEDT FØLGENDE FORORDNING: Artikel 1 Bilaget til forordning (EØF) nr. 2273/93 ændres således: 1) I afsnittet »France« foretages følgende ændringer: >TABELPOSITION> 2) I afsnittet »Österreich« foretages følgende ændringer: - centret »Absdorf-Hippersdorf« benævnes »Absdorf« - centret »Palterndorf-Dobermannsdorf« benævnes »Dobermannsdorf« - centret »Siebenbrunn-Leopoldsdorf« benævnes »Untersiebenbrunn« 3) I afsnittet »Suomi« benævnes centret »Mustio« »Mustio-kirkniemi«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. september 1998. På Kommissionens vegne Franz FISCHLER Medlem af Kommissionen (1) EFT L 181 af 1. 7. 1992, s. 21. (2) EFT L 126 af 24. 5. 1996, s. 37. (3) EFT L 207 af 18. 8. 1993, s. 1. (4) EFT L 265 af 27. 9. 1997, s. 33.
KOMMISSIONENS FORORDNING (EF) Nr. 2140/98 af 6. oktober 1998 om ændring af forordning (EØF) nr. 1014/90 om gennemførelsesbestemmelser for definition af, betegnelse for og præsentation af spiritus

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1576/89 af 29. maj 1989 om fastlæggelse af definition, betegnelse og præsentation af spiritus (1), senest ændret ved akten vedrørende Østrigs, Finlands og Sveriges tiltrædelse, særlig artikel 6, og

ud fra følgende betragtninger:

Gennemførelsesbestemmelserne for definition af, betegnelse for og præsentation af spiritus blev fastsat ved Kommissionens forordning (EØF) nr. 1014/90 (2), senest ændret ved forordning (EF) nr. 2523/97 (3); for at beskytte den traditionelle drikkevare »Bierbrand« eller »eau-de-vie de bière«, som afhængigt af nationale traditioner kan være sødet eller ej, mod illoyal konkurrence, og for at denne drikkevare kan bevare sin høje kvalitet, bør nævnte udtryk forbeholdes den spiritus, som defineres i bilaget til nærværende forordning;

de i denne forordning fastsatte foranstaltninger er i overensstemmelse med udtalelse fra Gennemførelseskomitéen for Spiritus -

UDSTEDT FØLGENDE FORORDNING:

Artikel 1

I bilaget til forordning (EØF) nr. 1014/90 indsættes som nr. 13:

»13. »Bierbrand« eller »eau-de-vie de bière«: spiritus

-der udelukkende er fremstillet ved direkte destillation af frisk øl på en sådan måde, at destillatet får et alkoholindhold på under 86 % vol. samt øllets organoleptiske egenskaber

-der skal have et minimumsalkoholindhold på 38 % vol. for at kunne overgå til konsum i EF.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 160 af 12. 6. 1989, s. 1.

(2) EFT L 105 af 25. 4. 1990, s. 9.

(3) EFT L 346 af 17. 12. 1997, s. 46.
KOMMISSIONENS FORORDNING (EF) Nr. 497/98 af 27. februar 1998 om tarifering af visse varer i den kombinerede nomenklatur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved Kommissionens forordning (EF) nr. 2509/97 (2), særlig artikel 9, og

ud fra følgende betragtninger:

For at sikre en ensartet anvendelse af den kombinerede nomenklatur, der er knyttet som bilag til ovennævnte forordning, bør der vedtages bestemmelser vedrørende tariferingen af de i bilaget omhandlede varer;

forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur; disse bestemmelser gælder også for enhver anden nomenklatur, hvori denne er gengivet, også delvis eller eventuelt med tilføjelse af underopdelinger, og som er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer;

ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3;

det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i toldnomenklaturen, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning 2913/92 af 12. oktober 1992 om indførelse af en EF-toldkodeks (3) i et tidsrum på tre måneder;

Toldkodeks - Gruppen for Told- og Statistiknomenklaturen - har ikke afgivet udtalelse inden for den af formanden fastsatte frist - UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.

Artikel 2

Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.

Artikel 3

Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. februar 1998.

På Kommissionens vegne

Mario MONTI

Medlem af Kommissionen

(1) EFT L 256 af 7. 9. 1987, s. 1.

(2) EFT L 345 af 16. 12. 1997, s. 44.

(3) EFT L 302 af 19. 10. 1992, s. 1.

BILAG

>TABELPOSITION>
KOMMISSIONENS FORORDNING (EF) Nr. 299/98 af 5. februar 1998 om ophævelse af forordning (EF) nr. 2351/97 om suspension af præferencetolden og genindførelse af tolden ifølge den fælles toldtarif ved indførsel af småblomstrede roser med oprindelse i Marokko

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4088/87 af 21. december 1987 om betingelserne for anvendelse af præferencetold ved indførsel af visse af blomsterdyrkningens produkter med oprindelse i Cypern, Israel, Jordan, Marokko samt på Vestbredden og i Gazaområdet (1), senest ændret ved forordning (EF) nr. 1300/97 (2), særlig artikel 5, stk. 2, litra b), og

ud fra følgende betragtninger:

Som følge af en kontrol er det blevet konstateret, at tallene for småblomstrede roser ikke er korrekte i bilaget til Kommissionens forordning (EF) nr. 2350/97 af 27. november 1997 om fastsættelse af Fællesskabets produktions- og importpriser for nelliker og roser ved anvendelse af importordningen for visse af blomsterdyrkningens produkter med oprindelse i Cypern, Israel, Jordan og Marokko samt på Vestbredden og i Gazastriben (3); korrektionen af dette bilag skyldes manglende tal for import af småblomstrede roser med oprindelse i Marokko; det er derfor hensigtsmæssigt at opretholde den præferencetold, der blev indført ved Rådets forordning (EF) nr. 1981/94 af 25. juli 1994 om åbning og forvaltning af fællesskabstoldkontingenter for visse varer med oprindelse i Algeriet, Cypern, Egypten, Israel, Jordan, Malta, Marokko, Tunesien, Tyrkiet, på Vestbredden og i Gazastriben og om retningslinjer for forlængelse og tilpasning af disse toldkontingenter (4), senest ændret ved Kommissionens forordning (EF) nr. 1667/97 (5); Kommissionens forordning (EF) nr. 2351/97 (6) bør derfor ophæves -

UDSTEDT FØLGENDE FORORDNING:

Artikel 1

Præferencetolden for småblomstrede roser fra Marokko genindføres fra den 30. november 1997.

Artikel 2

Forordning (EF) nr. 2351/97 ophæves.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 30. november 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. februar 1998.

På Kommissionens vegne

Franz FISCHLER

Medlem af Kommissionen

(1) EFT L 382 af 31. 12. 1987, s. 22.

(2) EFT L 177 af 5. 7. 1997, s. 1.

(3) EFT L 326 af 28. 11. 1997, s. 17.

(4) EFT L 199 af 2. 8. 1994, s. 1.

(5) EFT L 236 af 27. 8. 1997, s. 3.

(6) EFT L 326 af 28. 11. 1997, s. 19.